17.4.2020. ( petak )

I posljednji radni dan ovog tjedna. Dobro vam jutro. Danas zaista nemate puno zadataka.

**HJ -** U čitanci na str. 170 - 171 pročitajte o riječima sa glasovima Č/Ć, DŽ/Đ. Mnogo puta smo to već radili i nije vam nepoznato. Više puta pročitajte riječi u stupcima na 171. str. Riješite zadatke u RB na str.122.

**Zadatak za Matea i Martinu:**riješiti samo 2. i 3. zadatak u RB.

**MAT -** Danas vježbamo pisano dijeljenje:

**Zadaci za Marinu, Martinu i Želimira:** u RB na str. 101 riješiti 1. i 2. zadatak ( Marina može i 3. zadatak ).

**Zadatak za Matea:**u ZZ na str.96 riješiti 1. i 2. zadatak.

**Zadatak za Davida:** u ZZ na str. 96 riješiti sve zadatke ( 1. - 5. )

I to je sve . Mislim da nije previše. Za vikend se lijepo odmorite. Čujemo se idući tjedan.

Pozdrav svima!

Vaša učiteljica Nevenka

16.4.2020. ( četvrtak )

Dobro vam jutro! Šaljem vam zadatke prema današnjem rasporedu.

**MAT -**Danas počinjemo dijeliti četveroznamenkasti broj jednoznamenkastim. Kad otvorite udžbenik na str. 110 i vidite dijeljenje u tablici mjesnih vrijednosti sjetit ćete se da smo to radili u trećem razredu s brojevima do 1 000. **UVIJEK POČINJEMO DIJELITI S NAJVEĆOM ZNAMENKOM**, u ovom slučaju, u broju **5 778**to je znamenka **5**. U bilježnicu prepišite naslov te zadatak dijeljenja u tablici i pokraj nje ( dijeljenje izvan tablice ). **Dobro pazite na potpisivanje** **znamenaka!!!** Zamolite nekog od starijih učenika da vam malo pomognu. Riješite 1. i 4. zadatak u udžbeniku na str. 111.

**Martina, Mateo i Želimir neka riješe samo 1. zadatak pomoću TM.**

**HJ -** Još nekoliko puta pročitajte priču "Kako su nastale rase" . Nakon toga odgovorite u bilježnicu na 2., 3., 4. i 9. pitanje punim rečenicama. Svaki odgovor zapišite u novi red pod rednim brojem.

**Zadatak za Matea:**još 3 puta pročitaj dio priče koji si sam odredio pa u bilježnicu odgovori na 3. i 9. pitanje.

**PID -**Ponovite sve što smo naučili o Suncu i vodi kao uvjetima života . **Listajte udžbenik i RB te ponavljajte čitajući zabilješke iz bilježnice.**

Pratite nastavu na HRT 3 od 11.00 do 12.00  i vježbajte s njima ( TZK ).

Lijep pozdrav do sutra!

Učiteljica Nevenka

15.4.2020. ( srijeda )

Lijep pozdrav svima. Nadam se da vam jučerašnja zadaća nije bila naporna. Danas će biti malo više zadataka ali ne ipak previše.

**PID -** Danas ćemo govoriti o vodi o kojoj već puno toga znadete, no ipak ćete naučiti i ponešto novo. U udžbeniku na str. 20 - 21 više puta pročitajte tekst o vodi. Kad pogledate slike shvatit ćete da smo o tome već govorili. U bilježnicu zapišite:

               ***VODA - UVJET ŽIVOTA***

Voda se u prirodi nalazi u tri stanja:

TEKUĆE ( more, rijeka, jezero.....)

PLINOVITO ( vodena para - u zraku )

ČVRSTO ili KRUTO ( led)

Voda je tekućina BEZ BOJE, OKUSA I MIRISA.

Kod 0 stupnjeva C prelazi u led ( LEDIŠTE ).

Kod 100 stupnjeva C prelazi u vodenu paru ( VRELIŠTE):

Voda se nalazi u živim bićima. NE SMIJEMO JE ZAGAĐIVATI I MORAMO JE ŠTEDJETI!!!!!

Riješite zadatke u RB na str. 12 - 13 uz pomoć udžbenika i bilješki u bilježnici.

**Martina i Mateo riješiti zadatke samo na 13. str.**

**HJ -**  U čitanci na str. 184 - 185 pročitajte više puta priču o nastanku rasa. Kada je naučite dobro čitati sjetit ćete se da smo govorili o tome kako ljudi imaju različitu boju kože ( crnci, bijelci, ljudi crvene i žute kože ). Prepišite u bilježnicu:

            Indijanska legenda:

                                        Kako su nastale rase

LEGENDA - priča o neobičnim, najčešće izmišljenim događajima.

Tema: kako su nastale rase

Glavni lik: Manitu - svemogući bog prema vjerovanju Indijanaca

SVI SMO RAZLIČITI, A IPAK ISTI!

**Priču jako dobro naučite čitati!**

**Zadatak za Matea: odaberi sam koji ćeš dio priče DOBRO naučiti čitati, ali ne manje od 10 redova!**

**SR -**  Pogledajte oko svoje kuće je li sve čisto i uredno. Vidite li kakvo smeće ili otpad spremite ga na predviđeno mjesto. Mnogo smo puta govorili kako čisti i zdravi okoliš čuva i naše zdravlje! Posebno moramo na to paziti sada kad je situacija takva da ne možemo ni u školu. Zatim nacrtajte na neki list papira ( može i u bilježnicu ) vaš čisti okoliš! To vam je ujedno i zadatak za **LK**. Crtež čuvajte!

I to je za danas sve. Nadam se da nije previše.

Naravno, pratite kao i svakog dana nastavu na HRT 3 od 11.00 do 12.00 sati. Posebno matematiku, učiteljica Gordana tamo dijeli pa će vam biti jasnije.

Pozdrav do sutra!

Učiteljica Nevenka

14.4.2020. ( utorak )

Dobro jutro, dragi moji! Nadam se da ste se dobro odmorili ali i da ste dobro ponovili tablicu množenja!

Današnji zadaci s današnjim datumom nalaze se na dnu stranice.

Puno mislim na vas i jako mi nedostajete.

Voli vas vaša učiteljica Nevenka!

9.4.2020. ( petak )

Dragi moji učenici, dobro jutro. Došao je i četvrtak, posljednji dan nastave u ovom tjednu. Sutra ste slobodni jer je Veliki petak, petak prije Uskrsa, a tada nemamo nastavu. Pripremamo se za Uskrs. Evo vam šaljem zadatke.

**PID -** Nadam se da ste uspješno odradili zadatke vezane za životne uvjete. Danas ćemo upoznati jedan životni uvjet koji je vrlo važan u životu svakog živog bića a to je Sunce. Pročitajte u udžbeniku na str. 18 - 19 o Suncu više puta, pa ako vam nešto nije jasno zamolite nekog od ukućana da porazgovara s vama o tome. Mislim da vam neće biti teško jer smo mi mnogo puta o Suncu govorili na nastavi.

**Zapišite u bilježnicu:**

***SUNCE - UVJET ŽIVOTA***

*Sunce nam daje SVJETLOST i TOPLINU, koja je potrebna svim živim bićima za život.*

*Bez sunčeve topline život je nemoguć. Najpovoljnija temperatura za život živih bića je od 0 do 30 stupnjeva Celzijusa.*

*Sunce može biti i***štetno***. Najjače Sunce je***između 11.00 i 16.00 sati***i tada ga trebamo***izbjegavati!!!!!!**

Riješite RB na str. 10, a tko želi može i 11.

**HJ -** Danas vam neće biti težak zadatak. Vježbajte još čitati priču u stihu "Zašto prosvjeduju koke nesilice" te tekst o Uskrsu u RB na str. 124.

**MAT - Ponavljajte tablicu množenja** jer će nam to biti vrlo važno za idući tjedan kad počinjemo dijeliti!!!!!

Pratite nastavu na HRT 3 od 11.00 do 12.00 i vježbajte s njima.

Ovo je za danas sve . Sada **imate 4 dana odmora**od škole jer su uskrsni blagdani pa se**čujemo  u utorak idući tjedan.**

**Vama i vašim obiteljima želim sretan Uskrs.** Odmorite se i pazite na sebe.

Lijep pozdrav do utorka.  

Učiteljica Nevenka

*8.4.2020. ( srijeda )*

Dragi moji, dobro jutro. Evo zadataka za danas.

**HJ -** U RB na str. 124 pročitajte tekst o Uskrsu. Ako vam je nerazumljiv, zamolite nekoga da vam ga pročita više puta dok ga ne razumijete. Zatim porazgovarajte o tome što ste čuli. I mi smo već više puta pričali o uskršnjim običajima, tako da vjerujem da vam neće biti teško.

**Zadatak za Marinu, Martinu, Davida i Želimira:**dobro naučite čitati priču i riješite 3. zadatak u RB na str. 125.

**Zadatak za Matea:** sam odaberi dio teksta koji ćeš naučiti čitati, riješi 3. zadatak u RB na str. 125.

**PID -**U udžbeniku na str. 16 - 17 pročitajte više puta o životnim uvjetima. Možete zamoliti nekoga  da vam par puta pročita a vi samo slušajte. Nakon toga porazgovarajte o tome što ste čuli. Dosta toga vam je poznato pa se nadam da neće biti većih problema.

Prepišite u bilježnicu:

                                                          **ŽIVOTNI UVJETI**

Potrebni su svim živim bićima.

To su:**voda**

**zrak**

**hrana**

**svjetlost**

**toplina**

**tlo**

Ako bilo koji životni uvjet izostane, živa bića neće se moći razvijati ( biljke neće moći rasti, životinje će uginuti ).

Zaštićene biljke: tisa, božikovina, runolist, velebitska degenija.......

Zaštićene životinje: vuk, vidra, bjeloglavi sup, jež.........

Riješite zadatke u RB na str. 8 -9 svi.   **Zadatak za Matea:**Riješiti RB na str. 9.

Pratite nastavu na HRT 3 od 11.00 do 12.00 sati. Likovni odradite u one dane kad je na TV-u ono što možete.

Pozdrav do sutra.

Učiteljica Nevenka

7.4.2020. ( utorak )

Dobro jutro. Današnji zadaci neće biti teški.

**HJ -** Svi **dobro naučiti čitati** priču u stihu "Zašto prosvjeduju koke nesilice".

       **Zadaci za Marinu, Davida i Želimira:**

      - odgovoriti na pitanja u čitanci na str. 177, od 3. do 9. ( punim rečenicama, svaki odgovor u novi red)

      **Zadaci za Martinu i Matea:**

      - prepisati uredno i čitko prvih sedam stihova

        ( koliko je riječi u retku u čitanci, toliko mora biti i u vašoj bilježnici )

        **MAT -** **Prepisati zadatke i riješiti ih u bilježnicu:**

         **Zadaci za Marinu, Davida i Želimira:**

         1. Izračunaj broj koji je 3 puta veći od 23 476.

         2. Prvi je faktor broj 1 867 a drugi 45.  Koliki je količnik?

         3. Broj 34 627 uvećaj redom 6, 4, 7, 23 i 84 puta.

         **Zadaci za Martinu i Matea:**

         1. Broj 345 uvećaj 5 i 8 puta.

         2. Broj 12 653 uvećaj 2 i 3 puta.

         3. Napiši redom višekratnike brojeva 2, 3 i 4.

         Višekratnici broja 2: 2, 4, 6, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

         Višekratnici broja 3: 3, 6, 9, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

         Višekratnici broja 4: 4, 8, 12, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pratite nastavu na HRT 3 od 11.00 do 12.00 sati te vježbajte s njima.

Lijep pozdrav!

Učiteljica Nevenka

**6.4.2020. (ponedjeljak )**

Dobro jutro dragi moji učenici. Šaljem vam zadatke za današnji dan.

**HJ -**Budući je ovo uskrsni tjedan započet ćemo ga jednom prigodnom pričom u stihovima. U čitanci na str. 176 pročitajte priču " Zašto prosvjeduju koke nesilice " N. Videk. Pročitajte je više puta. U bilježnicu zapišite sljedeće:

N. Videk:

              Zašto prosvjeduju koke nesilice

Tema: prosvjed koka nesilica

Ovo je priča  u stihu.

Rima: vijest - nesvijest

          nesilice - pisanice

          stavu - proslavu

       ( dalje nastavite sami, ispišite sve rime do kraja priče )

Na kraju nacrtajte uskrsni motiv iz priče: pisanice, uskrsnog zeca, koke.......( po vašem izboru ).

**PID -** Proučite čitajući više puta tekst u udžbeniku na str. 14. - 15. o živoj i neživoj prirodi. Dosta toga već vam je poznato od prije. Nakon toga zapišite u bilježnicu:

                                                     **PRIRODA**

                  **ŽIVA PRIRODA                              NEŽIVA PRIRODA**

                 trava                                              Mjesec

                   cvijeće                                           Sunce

                   mravi                                             voda

                   ptice                                              kamen, pijesak, tlo

          Živa i neživa priroda građene su od tvari. Međusobno su povezane.

Riješite zadatke u RB na str. 6. - 7. Vidjet ćete, bit će vam zabavno.

**MAT -**U bilježnicu prepišite i riješite zadatke:

**Zadaci za Davida , Marinu i Želimira:**

1. Izračunaj opseg kvadrata kojemu je duljina stranice 8 cm.

2. Izračunaj opseg pravokutnika kojemu je duljina stranice 16 dm i 19 dm.

3. Nacrtaj kvadrat koji ima duljinu stranice 45 mm i izračunaj njegov opseg.

**Zadaci za Martinu i Matea:**

   Pisano zbroji:  234 + 152,  1 456 + 249,  23 865 + 33 713,

                        236 548 + 374 265

   Pisano oduzmi: 763 - 255,    9 512 - 7 123,   34 596 - 22 745,

                          957 355 - 421 852

   ( Kod pisanog zbrajanja i oduzimanja pazite da točno potpišete znamenke.)

   Pisano pomnoži: 238 x 4      4 387 x 2        23 891 x 5

                           3 624 x 32

   Pratite nastavu na HRT 3 od 11.00 do 12.00 sati te sat TZK odradite vježbajući s njima.

Lijep pozdrav, učiteljica Nevenka! 

3.4.2020. ( petak )

Dobro jutro. Evo dođe i petak. Danas neće biti naporno, ali malo zadaće ipak ima.

**HJ-** Još jednom pročitajte pjesmu "Travanjske vijesti" normalno a onda i po slo - go - vi - ma. Nakon toga ćete **prepisati u bilježnicu zadnje tri kitice pjesme** **ali po slogovima.**Sjetite kako smo to radili u školi i bilo vam je zabavno! Ja ću vam započeti a vi ćete sami dovršiti.

Tra - vanj - ske       vi - je - sti

Pa - ni - ka      vla - da,

.tra - ži     se    li - jek:         ( dalje nastavite sami ).

**MAT -**    **Zadaci za Marinu i Davida ( u bilježnicu ):**

               1. Od broja 900 000 oduzmi zbroj brojeva 163 856 i 258 729. Upotrijebi zagrade.

               2. Faktori su 3 748 i 57. Njihov umnožak umanji za 206 292. Upotrijebi zgrade.

               3. Izračunaj opseg pravokutnika ako je :   a = 22 m        b = 19 m.

               4. Izračunaj opseg kvadrata ako je :    a = 160 cm.

               **Zadaci za Martinu, Matea i Želimira ( u biježnicu ):**

               Pisano pomnoži:

               24 x 2          52 x 4            35 x 7          143 x 3             594 x 4           3 458 x 3

               5 689 x 2              35 092 x 3          134 x 24          234 x 98

Od 11.00 do 12.00 pratite nastavu na HRT 3.

I to je sve. Nadam se da vam nije previše. Nakon odrađene zadaće odmorite se kroz vikend pa se čujemo u ponedjeljak.

Lijep pozdrav! 

Učiteljica  Nevenka

2.4.2020. ( četvrtak )

Dobro jutro. Nadam se da ste svi dobro i da ste zdravi, što je najvažnije. Ako ste odradili sve jučerašnje zadatke, a nadam se da jeste, današnji zadaci neće biti teški.

**HJ-** Još nekoliko puta pročitajte pjesmu "Travanjske vijesti" u čitanci na str. 174. Zatim se malo poigrajte pa pjesmu čitajte po slo - go - vi - ma. Nakon toga odgovorite na pitanja koja se nalaze na 175. str. U bilježnicu zapišite odgovore punim rečenicama na 1., 2., 3.,6. i 8. pitanje ( prisjetite se da odgovore pišemo pod rednim brojevima, a svaki odgovor zapisujemo u novi red ).

**PID -**Sve što smo učili o hrvatskoj povijesti čitajte si i ponavljajte. Služite se udžbenikom ( str. 64 - 77 ), radnom bilježnicom ( str.60 - 72 ) te zabilješkama iz bilježnice.

**MAT-** U bilježnicu prepišite i riješite zadatke:

         1. Izračunaj opseg pravokutnika kojemu su duljine stranica a = 7 cm i b = 4 cm.

             Nacrtaj skicu!                                                 RAČUN:

         2. Izračunaj opseg kvadrata kojemu je duljina starnice a = 6 mm.

             Nacrtaj skicu!                                                 RAČUN:

        3. Pisano pomnoži:  357 x 29            3 562 x 84               86 421 x 35

**TZK-** vježbat ćete uz nastavu na HTV 3 od 11.00 do 12.00 sati kao i svakog dana.

Lijepo vas sve pozdravljam do sutra. 

Učiteljica Nevenka

1.4.2020. ( srijeda )

Dobro jutro, dragi moji učenici! Šaljem zadatke prema današnjem rasporedu.

**PID -** U udžbeniku na str. 76 - 79 pročitajte o kulturno - povijesnim znamenitostima RH. Čitajte tekst više puta i uz tekst pratite slike kojih ima podosta. U bilježnicu prepišite najvažnije:

KULTURNO - POVIJESNE ZNAMENITOSTI RH

- pod zaštitom UNESCO-a ( organizacija UN za prosvjetu, znanost i kulturu:

1. EUFRAZIJEVA BAZILIKA u Poreču

2. KATEDRALA SV. JAKOVA u Šibeniku

3. STARI DIO DUBROVNIKA ( Stradun )

4. STAROGRADSKO POLJE na otoku Hvaru

5. POVIJESNA JEZGRA TROGIRA  - crkva sv. Lovre

6. DIOKLECIJANOVA PALAČA u Splitu

Riješite zadatke u RB na str. 72. ( zamolite nekoga za pomoć )

**HJ -**U čitanci na 174. str. pročitajte pjesmu "Travanjske vijesti". Pročitajte je više puta dok je lijepo ne naučite čitati. Prepišite u bilježnicu:

Iva Hunt:          Travanjske vijesti

Danas se šire

strašne vijesti:

životinje nisu

pri zdravoj svijesti.

Pjesma je šaljiva.

Tema: travanjske šale iz svijeta životinja

Zadaća vam je sljedeća: osim što trebate pjesmu naučiti lijepo čitati morate i nekog danas zeznuti. Ako niste zaboravili, 1. travanj je dan kad se zbijaju šale.

Pratite svakodnevno nastavu na HRT 3 i tamo ćete dobiti sadržaje za sat razrednika i likovne kulture, što je inače danas po rasporedu. Ono što možete odradite uz televiziju od 11.00 do 12.00 sati.

Ugodan dan želim vama i vašim obiteljima.

Učiteljica Nevenka

31.3.2020. (utorak)

Dragi moji, dobro jutro. Nadam se da ste svi dobro, da ste zdravi. Šaljem vam zadatke za današnji dan.

**HJ** -  Jučer smo govorili o književnim vrstama koje su svima vama poznate  već od prije. Zadatak neće biti težak. **U čitanci na str.134 pročitajte priču "Šuma Striborova".**Već smo to čitali u školi i ovo će vam biti samo vježbanje čitanja. I netko od ukućana se može pridružiti čitanju pa procjenite tko bolje čita. Možete napraviti i natjecanje u čitanju. Bit će i korisno i zabavno. Ovu vam priču dajem zato jer su u njoj i stvarni i nestvarni likovi, kao i događaji. Potražite u bilježnici koja bi to vrsta književnog djela bila i to zapišite.

**MAT-** U bilježnicu prepišite zadatke i riješite ih.

1. Pisano zbroji: 275 + 948 =  , 4 369 +  7 311=  ,  467 397 + 148 522=

2. Pisano oduzmi: 5 964 - 2 652=,   98 624 - 29 355=,  573 927 - 471 532=

3. Pisano pomnoži: 12 453 x 7                 34 729 x 45​              12 345 x 36

( U sva tri zadatka pripazite na potpisivanje znamenki a posebno ako trebaš pribrojiti ili oduzeti nešto u veću mjesnu vrijednost - sjetite se: male jedinice gore kod zbrajanja a dolje kod oduzimanja ).

**INA - SPORTSKA GRUPA -**Vježbajte svakodnevno sa sportašima na HRT 3 kada pratite nastavu. Možete vježbati sa svim razredima.

Ugodan dan vam želim.

Učiteljica Nevenka

**30.3.2020. ( ponedjeljak )**

Dragi moji učenici!

Evo i treći je tjedan nastave na daljinu. Nadam se da vam ne dajem preteške zadatke, znam da nije isto kao i kad smo u školi.

Nadam se da imate nekoga tko će vam pomoći u rješavanju zadataka i hvala svima koji to čine . Evo zadataka za danas.

**HJ**-  U čitanci na str. 172 - 173 pogledajte i pročitajte sve o književnim vrstama. Sve to smo mi u ove četiri godine radili. U bilježnicu ćete zapisati sljedeće:

  **KNJIŽEVNE VRSTE**

**BAJKA**- stvarni i nestvarni likovi i događaji.

**BASNA -**likovi  su životinje sa ljudskim osobinama.

**PJESMA -**kitica, stih, ritam, rima, pjesnička slika.

**PRIPOVIJETKA -**stvarni likovi i stvarni događaji.

**IGROKAZ -**tekst podijeljen po ulogama, pozornica.

**DJEČJI ROMAN -**opširnije književno djelo, veći broj događaja i likova.

U čitanci na str. 174 čitajte pjesmu Travanjske vijesti.

**MAT**- U bilježnicu prepišite i riješite sljedeće zadatke:

          1. Izračunaj opseg pravokutnika ako je stranica a = 147 mm a stranica b = 56 mm.

          2. Izračunaj opseg kvadrata ako je stranica a = 287 cm.

          Postavite zadatak, napišite formulu za izračunavanje i nemojte zaboraviti mjerne jedinice.

          3. Pisano pomnoži:      427 x 6                              14 624 x 5

                                                                     836 x 27                                   27 216 x 45

**PID -**Pročitajte  još jednom sve o hrvatskoj povijesti u udžbeniku od 64. do 74. strane. Ponavljajte bilješke zapisane u bilježnici. Riješite  radnu bilježnicu na str. 70.

**TZK -** pratite nastavu na HRT 3 od 11.00 do 12.00 sati i vježbajte uz TV.

Lijep pozdrav svima, učiteljica Nevenka.